Η γενική εικόνα από τη διαμονή μας στο σπίτι της Irismar ήταν πάρα πολύ καλή. Η διαμονή μας ανταποκρινόταν απόλυτα σε όσα αναγράφονταν στην περιγραφή του χώρου. Βασικό θετικό χαρακτηριστικό του χώρου ήταν η καθαριότητα. Η Irismar ήταν απίστευτη οικοδέσποινα, χαμογελαστή, φιλόξενη και πρόθυμη να βοηθήσει τόσο σε ζητήματα του σπιτιού (π.χ. στην κουζίνα) όσο και σε ό,τι αφορά σε πληροφορίες για δρόμους, διαδρομές, εστιατόρια, αξιοθέατα. Η γειτονιά ήταν πολύ ήσυχη και μπορούσες να μετακινηθείς στο κέντρο και αλλού με μετρό, τρένο ή λεωφορείο. Συστήνουμε ανεπιφύλακτα τη διαμονή σας στο συγκεκριμένο σπίτι.